Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: és lakcímének nyilvántartásáról szóló 1992. évi LXVI. törvény 18. §-a alapján – a pártok kapcsolatfelvétel céljából
Paragraph Index: 664

2. AZ ADATVÉDELMI BIZTOS AJÁNLÁSAI Az országgyûlési és a helyhatósági képviselõjelölt-ajánlással és a választási kampánnyal kapcsolatos adatvédelmi biztosi a j á n l á s Az elsõ szabad választások óta az adatvédelem nagy kihívása a választásokkal összefüggõ adatvédelmi garanciák hiánya. A demokratikus és törvényes választások a Magyar Köztársaságban a jogállamiság alapját jelentik. Ennek fontos eleme a választással összefüggõ adatkezelési szabályok rendezettsége. Hazai és külföldi tapasztalat, hogy a politikai hatalomért versengõ pártok a választópolgárok meggyõzése és szavazatának megszerzése érdekében minden korábbinál erõteljesebben igyekeznek a választópolgár közelébe férkõzni. A választás az állampolgárok politikai állásfoglalása. A politikai véleményre és a pártállásra vonatkozó adatok, mint különleges adatok a törvény fokozott védelme alatt állnak. Az adatvédelmi biztos fokozott felelõsséggel viseltetik azon polgárok iránt, akik Alkotmányban biztosított választójogukkal élve ajánlószelvény útján kifejezik politikai véleményüket és pártszimpátiájukat, illetve akik a politikai kampány során akaratuk ellenére vannak kitéve rendszeres inzultusnak, mert kampánylevelek, telefonos és más modern telekommunikációs üzenetek révén zaklatják õket. Az adatvédelmi biztos intézményének felállítása óta Magyarországon kétszer tartottak általános országgyûlési és önkormányzati választásokat. 1998-ban is és még inkább 2002-ben, jelentõs számban fordultak a választópolgárok hivatalomhoz a választásokkal összefüggõ panaszaikkal. Az ajánlószelvények által keletkezett rendszeres adatvédelmi kifogások 2002-re kiegészültek a modern hírközlési eszközökkel folytatott politikai kampány elleni panaszokkal. Hivatali idõm elsõ jelentõs ügycsoportja is a választási kampányhoz kapcsolódó adatkezelésekkel függött össze. Tájékoztatást adtam ki az országgyûlési képviselõk választásával összefüggõ adatkezelések egyes kérdéseirõl (2002. január 24.); az MSZP adatkezelésével kapcsolatos vizsgálat lezárásáról (2002. március 25.), amely érintette a telefonkönyvek adatainak felhasználását a kampány során; továbbá közleményt bocsátottam ki az e-mail útján küldött kéretlen politikai reklámokról (2002. április 28.). Az eddigi választások során szerzett tapasztalatok nyilvánvalóvá tették, hogy a hatályos jogszabályok egyes rendelkezései, azok alkalmazásának gyakorlata veszélyeztetik az információs önrendelkezési jogot. Más esetekben a jogi szabályozás hiánya vet fel a személyes adatok – illetve tágabban a magánszféra – védelmével kapcsolatos alkotmányos aggályokat. I. A választásokkal kapcsolatos adatvédelmi kérdések

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes